Прыкладна 2,5 гадзіны трацім на першы марш-кiдок. Выходзім на поле каля вёсак Студзенікі і Баяры, дзе ладзім невялікі перапынак. Людзі прыводзяць у парадак дыханне. Наперадзе такі ж няпросты шлях назад да аўтобусаў. Зноў неабходна заняць зыходныя пазіцыі на зададзенай тэрыторыі. Добра, што лес на зваротным шляху іншы. Не такі цяжкі. І грыбны. Лісічкі, баравікі, падбярозавікі, сыраежкі, махавікі, рыжыкі. Грыбоў столькі, што мітусіць у вачах. Шкада, хуткі крок не дазваляе спыніцца і зрэзать колькі штук.